**Gimnazija Bežigrad**

**Peričeva 4**

**1001 Ljubljana**

***Projektna naloga pri informatiki***



***KAZALO***

KAZALO 2

POVZETEK ala UVOD 2

ZGODOVINA NOGOMETA 3

Širjenje nogometa 3

SPLOŠNO O NOGOMETU 4

Igralna površina 4

Igralci 4

Oprema igralcev 5

Cilj igre 5

Trajanje igre 5

Sodniki 5

Kazni 6

Prosti udarec in out 6

NOGOMETNI POKAL UEFA 7

Zgodovina 7

Nazaj na pota starega ugleda 7

Slovenski klubi in Pokal Uefa 8

Zanimivosti 8

Vsi prvaki 8

SVETOVNA PRVENSTVA 9

Najbolj zaželena stvar na svetu: FIFA World Cup 9

Seznam gostiteljev, štirih najboljših reprezentanc in rezultatov na vseh svetovnih prvenstvih do leta 2006 10-11

Skupni seštevek osvojenih naslovov svetovnih prvakov 11

ZANIMIVOSTI 12

Ekipni rekordi na svetovnih prvenstvih 12

Posamezni rekordi na svetovnih prvenstvih 12

INTERNETNI VIRI 13

***UVOD***

Nogomet je preprosta igra za vsakogar. Vse kar je potrebno za igranje so ravna tla, žoga in nekaj, s čimer zaznamujemo, kje je gol. Pravila so preprosta in prav takšna je celotna igra. Nogomet je šport, ki je lahko prav zabaven in kot hobi zelo dobrodošel. Seveda se da z nogometom ukvarjati tudi profesionalno in s to dejavnostjo tudi dobro zaslužiti, vendar je zato potrebno veliko spretnosti in še več vloženega truda. Tedaj je potrebno ustanoviti klube, uvesti natančnejša in strožja pravila, zgraditi stadione, ki ustrezajo svetovnim merilom in organizirati tekmovanja. Na ta način so nastala tekmovanja kot so: Liga prvakov, Pokal Uefa, Pokal Intertoto, Super pokal, ogromno državnih Lig itd. Seveda pa ne smemo pozabiti na najprestižnejše tekmovanje izmed vseh, to je svetovno prvenstvo, ki je organizirano na vsaka 4 leta in se nanj uvrsti le 32 reprezentanc iz vsega sveta. Nogomet je dandanes razširjen že po vsem svetu in hkrati tudi najpopularnejša igra vseh časov.

***ZGODOVINA NOGOMETA***

Nogomet so igrali že Kitajci 200 let pr. n. št., ki so igro imenovali *Tsu Chu* (Tsu pomeni brcati, Chu pa pomeni žoga iz natlačenega usnja). Zanimivo je, da so bili prvi igralci nogometa kar vladarji dinastije. Grki in Rimljani so imeli več različic iger z žogo (npr. *episkuros* in *harpastum*), nekaj od teh iger so po vsej verjetnosti igrali z nogami. V 7. stoletju so Japonci imeli različico nogometa, ki se je imenovala *kemari*. V 14. stoletju je v Firencah prav tako obstajala igra z imenom *calcio* (giuoco del calcio - igra brcanja). V tej igri je sodelovalo 54 igralcev in 6 sodnikov ter je dovoljevala tudi igro z roko. V Britaniji igro prvič zasledimo v 12. stoletju, ko so jo po mestih igrale različne tolpe, ki so skozi igro kazale svojo moč, igrali pa so jo tudi na podeželju. Igre se je udeleževalo veliko število igralcev in gola sta bila narazen tudi miljo in več. Igra je bila pogosto zelo nasilna in nevarna, zato je bila povezana s Shrovetide (dan, ko so se ljudje navadno spovedali) in se je zanjo uveljavilo ime *Shrovetide Football*. Oblike tega nogometa so se v Angliji uveljavile tudi do začetka 20. stoletja. Angleški kralji so ta nogomet skozi zgodovino z različnimi odloki poskušali zatreti, a jim ni uspelo. Nasprotno, nogomet je v času vladanja Tudorjev in Stuartov postal še bolj priljubljen. Oliver Cromwell ga je sicer začasno prepovedal, pa so ga pod vladavino Charlesa II začeli ponovno igrati. V 18. stoletju je postal popularen na angleških javnih šolah in je še vedno vključeval večje število nogometašev. Nekaj javnih šol pa je razvilo bolj organizirane oblike in te so preživele na: Etonu (*Eton Wall Game*, *Eton Field Game*),

Harrowu (*Harrow* *Football*),

Winchestru (*Winchester Football*).



Širjenje nogometa

Ta nogomet so ob koncu 19. stoletja sprejeli ne samo v ostali Evropi, temveč tudi ostalih deželah sveta. Podobno kot kriket in ostali športi, se je nogomet širil z angleškim kolonializmom. Vojaki, mornarji, kolonialni uradniki, poslovneži, inženirji in učitelji so nogomet povsod širili na enak način. Sami so si naredili žogo in začeli brcati, kmalu pa so se jim pridružili še lokalni prebivalci in tako spoznali to čudovito igro.

***SPLOŠNO O NOGOMETU***

Igralna površina

Igra poteka na nogometnem igrišču. To je s travo prekrita in z belimi črtami označena pravokotna površina, katere mere niso natančno določene. Pri mednarodnih tekmah mora biti dolžina med 100 in 110 [metri](http://sl.wikipedia.org/wiki/Meter), širina pa med 64 in 75 metri. Za tekme nižjih kategorij so dovoljena tudi večja odstopanja. Širina črt je med 10 in 12 cm, vedno pa mora biti enaka širini vratnic in prečke, ki pa ne smejo biti debelejše od 12 cm. Črte vedno pripadajo prostoru, ki ga omejujejo.

Polje je s središčno črto razdeljeno na dve polovici. V sredini je krog s polmerom 9,15 m, ki je namenjen izvajanju začetnega udarca. Sredi obeh krajših stranic stoji gol višine 2,44 m in širine 7,32 m, ki je z vseh strani z izjemo ploskve, ki je obrnjena proti notranjosti igrišča, obdan z mrežo. Mreža iz konoplje, jute ali najlona mora biti napeta in postavljena pravilno, tako da ima vratar dovolj prostora za gibanje. V kazenskem prostoru lahko vratar igra z roko.

Kazenski prostor ima dimenzije 40 × 16,5 m in v njem se nahaja točka za izvajanje kazenskega strela, ki je od vrat oddaljena 11 m in enaka velikosti žoge. Del krožnice s središčem v tej točki in s polmerom 9,5 m, ki pade izven kazenskega prostora, je ravno tako označen z belo in označuje polje, kjer se med izvajanjem najstrožje kazni lahko nahaja samo tisti, ki jo izvaja. V kazenskem prostoru je še manjši pravokotnik z dimenzijami 18,32 × 5,5 m. To je vratarjev prostor, ki služi za izvedbo gol outa. Vsa štiri oglišča igralne površine so označena z zastavicami, okoli njih pa je označena tudi četrtina krožnice polmera 91 cm, od koder se izvaja udarec iz [kota](http://sl.wikipedia.org/wiki/Kot). Zaradi varnosti mora biti igrišče ograjeno z zaščitno ograjo, ki je oddaljena najmanj dva metra od vzdolžne in najmanj tri metre od prečne črte. Pri mednarodnih tekmah mora biti ograja najmanj sedem metrov za prečno črto, da se lahko zariše t.i. fotografsko linijo.

Igralci

Moštvo sestavlja [11](http://sl.wikipedia.org/wiki/11) igralcev. Tekma pod okriljem FIFE ni veljavna, če je v moštvu manj kot 7 igralcev. Če se število igralcev zaradi izključitev ali poškodb spusti pod sedem se tekma prekine. Vsako moštvo ima tudi rezervne igralce, ki lahko nadomestijo igralce na polju. Dovoljene so tri menjave. Menjava se lahko izvrši le ob prekinitvi in jo mora dovoliti glavni sodnik. Igralec, ki je bil zamenjan, se ne more vrniti v igro. Vsako moštvo ima svojega kapetana, ki je odgovoren za obnašanje svojih soigralcev in lahko edini kontaktira s sodnikom. Igralci se delijo na vratarja, obrambne igralce, vezne igralce in napadalce, vendar je ta delitev neuradna in se nanaša na taktično postavitev. Poleg tega se lahko igralcem med igro spremeni njihova vloga, če to zahteva sprememba taktike. Postavitev opišemo s tremi številkami, katerih vsota je 10, saj vratarja ne štejemo zraven, ker vedno stoji na istem mestu. Postavitev 3-5-2 tako pomeni, da so po trenerjevi zamisli trije igralci v obrambni vrsti, pet jih povezuje igro na sredini igrišča, dva pa sta napadalca.

Pele oziroma Edson Arantes do Nascimento velja za najboljšega igralca nogometa v zgodovini te igre.



Oprema igralcev

Obvezna osnovna oprema igralca je dres oz. majica, hlačke, nogavice - dokolenke, ščitniki in čevlji. Pomembno je, da igralec na sebi ne nosi ničesar, kar bi bilo nevarno za druge igralce. Ščitniki morajo biti med tekmo prekriti z dokolenkami, izdelani pa morajo biti iz odgovarjajočega materiala (kavčuk, plastika, poliuretan ali identični materiali) in morajo nuditi zadostno zaščito igralcu. Vratar mora nositi barve, po katerih se jasno razlikuje od ostalih igralcev in sodnika. Majice istega moštva morajo biti enake barve in na hrbtni strani oštevilčene. Kapetan nosi rumen ali oranžen trak širine 8 cm.

Cilj igre

Cilj moštva je, da doseže več zadetkov oz. golov nasprotnika. Če obe moštvi dosežeta enako število zadetkov, je rezultat [neodločen](http://sl.wikipedia.org/wiki/Remi). Igra se lahko konča, če pa tekmovalni sistem zahteva, da eno moštvo kljub vsemu zmaga, se odigrata dva podaljška, ki trajata vsak po največ 15 minut. Če tudi po podaljških ni zmagovalca, ga odloči izvajanje najstrožjih kazni. Najprej strelja 5 igralcev iz vsake ekipe nato pa po en igralec dokler ena ekipa ne zmaga.

Trajanje igre

Redni del igre je razdeljen na dva polčasa; vsak je dolg 45 minut. To je le okvirna vrednost, saj ni uradnega merjenja časa, tako da je odločitev o koncu polčasa odvisna od glavnega sodnika. Proti koncu polčasa mu četrti sodnik pokaže, koliko časa se je izgubilo s prekinitvami in glavni sodnik praviloma za toliko podaljša [polčas](http://sl.wikipedia.org/w/index.php?title=Pol%C4%8Das&action=edit).

Sodniki

Tekme so dolgo sodili po trije [sodniki](http://sl.wikipedia.org/wiki/Sodnik), pred nekaj leti so uvedli še četrtega. Dolgo so bili skoraj brez izjeme oblečeni v oblačila črne barve (od tod pogovorni izraz "možje v črnem"), pred leti pa so se začeli oblačiti tudi v oblačila drugih barv. Pomembno je le, da so oblačila vseh treh sodnikov na igrišču enake barve in da ta barva ni preveč podobna barvam dresov katerega od moštev. Ena bistvenih elementov, ki sta za dobro sojenje nepogrešljiva, sta vsekakor dobra fizična pripravljenost sodnika in njegova nepristranskost. Najpomembnejši je glavni sodnik, v čigar rokah (oz. piščalki) so vse končne odločitve. Lahko se giblje po vsem igrišču (dobri sodniki se kajpada gibljejo tako, da ne ovirajo poteka igre, hkrati pa imajo nad njo čim boljši vpogled), s piščalko daje znak za prekinitev ali nadaljevanje igre in po svoji presoji kaznuje igralca z rumenim ali [rdečim](http://sl.wikipedia.org/wiki/Rde%C4%8Da) kartonom. Ker med igro ni uradnega merjenja časa, sodnik s trojnim piskom označi konec polčasa ali tekme. Stranska sodnika se gibljeta vsak vzdolž enega daljšega roba igrišča. Z zastavico signalizirata glavnemu sodniku, če je žoga zapustila igralno površino ali, če se je kateri od igralcev znašel v nedovoljenem položaju, dokončno pa o tem odloči glavni sodnik. Četrti sodnik poskrbi za formalnosti ob menjavah igralcev, pri koncu polčasa pa sporoči glavnemu sodniku, koliko minut igre se je izgubilo ob prekinitvah ali zavlačevanjih. Tehničnih pomagal, na primer ponovljenih počasnih posnetkov ni, zato so odločitve glavnega sodnika dokončne, tudi če se je zmotil.



Najbolj znan sodnik na svetu je Pierluigi Collina.

Kazni

Glavni sodnik lahko kaznuje igralca z rumenim ali rdečim kartonom. Rumeni karton je milejša kazen in igralec lahko nadaljuje z igro. Če v isti tekmi prejme drugi rumeni karton, mu sodnik pokaže najprej rumenega in nato rdečega, igralec mora zapustiti igro in na naslednji tekmi ne sme igrati. Vsak karton ostane v evidenci tudi po igri in ko igralec v več igrah zbere tri ali štiri rumene kartone (odvisno od tekmovalnega sistema), na naslednji tekmi ne sme igrati. Če igralec prejme rdeči karton, mora takoj zapustiti igrišče in ne sme odigrati vsaj naslednje tekme. Število tekem, na katerih ne sme igrati, določi tekmovalna komisija, ki se sestane po tekmi. S kartoni se kaznujejo grobi prekrški (npr. če igralec podre nasprotnika in se pri tem najprej ne dotakne žoge), namerno zavlačevanje ob prekinitvah, ugovarjanje sodniškim odločitvam in podobne nešportne poteze. Tudi če sodnik kakšne nešportne poteze ni kaznoval s kartonom, lahko tekmovalna komisija po tekmi pregleda posnetek in igralcu določi kazen v številu tekem, ki jih ne sme odigrati. Trenerja in vse ostale funkcionarje lahko odstrani s klopi, kartona pa jim ne sme pokazati.

Prosti udarec in out

Proste udarce delimo v dve skupini:

1. ***direktne*** *(neposredne)* proste udarce, iz katerih je mogoče direktno doseči zadetek
2. ***indirektne*** *(posredne)* udarce, iz katerih je mogoče doseči zadetek samo, če je z žogo, preden je prešla prečno črto v vratih, prišel v stik še kakšen drug igralec poleg tistega, ki je prosti udarec izvajal.

Ko igralec izvaja prosti udarec, morajo biti vsi nasprotni igralci od žoge oddaljeni najmanj 9,15 metra, dokler ni ta ponovno v igri. Prosti udarec se izvaja iz mesta, kjer je prišlo do kršitve pravil, žogo pa mora biti v času izvajanja popolnoma umirjena. Če pride do kršitve pravil v kazenskem prostoru, se izvede kazenski udarec oz. enajstmetrovka. Igralec, ki izvaja udarec, mora udariti žogo naprej in ne sme ponovno igrati z njo, dokler se je ne dotakne drug igralec. Dokler ni kazenski strel izveden, morajo biti vsi igralci, razen znanega izvajalca strela in nasprotnega vratarja, na igrišču, toda izven kazenskega prostora in najmanj 9,15 m oddaljeni od kazenske točke.

Ko cela žoga preide vzdolžno črto po tleh ali po zraku, jo v igro vrže igralec moštva, katero žoge ni poslalo z igrišča. Igralec, ki meče žogo, mora biti v trenutku metanja obrnjen proti igrišču in mora z obema stopaloma stati bodisi na vzdolžni črti ali izven igrišča. Igralec mora uporabljati obe roki ter metati žogo od zadaj preko glave. Vrže jo lahko v katero koli smer z mesta, kjer je žoga prešla črto. Žoga je v igri, čim je na igrišču, toda igralec, ki jo je metal, ne sme igrati z njo, dokler se je ne dotakne kak drug igralec. Z metom iz outa ni mogoče direktno doseči zadetka.

***NOGOMETNI POKAL UEFA***

|  |
| --- |
|  |
| Leta 2005 so zmagali nogometaši CSKA-ja. Foto: epa. |

**Nogometni Pokal Uefa je za Ligo prvakov drugo evropsko klubsko tekmovanje. V tekmovanju se merijo:**

1. **klubi, ki se v državnih prvenstvih uvrstijo za mesta, ki vodijo v Ligo prvakov**
2. **zmagovalci državnih pokalnih tekmovanj**
3. **zmagovalci ligaških pokalnih tekmovanj v nekaterih državah**
4. **trije zmagovalci Pokala Intertoto**
5. **trije klubi, ki so najvišje uvrščeni na Uefini lestvici Fair play.**

**6. V Pokal Uefa se uvrstijo tudi klubi, ki izpadejo v tretjem, zadnjem krogu kvalifikacij**

**za Ligo prvakov ter tretjeuvrščeni klubi skupin prvega dela Lige prvakov.**

**Zgodovina**

Pokal Uefa so zasnovali Švicar *Ernst Thommen*, Italijan *Ottorino Barrasi* (oba kasnejša podpredsednika UEFE) ter Anglež *Stanley Rous* (kasnejši predsednik FIFE). Predhodnik Pokala Uefe je bil Pokal velesejemskih mest, ki je nastal leta 1955. Na začetku je tekmovalo le 10 klubov, do leta 1970 pa se je razširil na 64 klubov. V naslednji sezoni (1970/1971) se je tekmovanje preimenovalo v Pokal Uefa, saj so Thommen, Barrasi in Rous menili, da je UEFA (Evropska nogometna organizacija) edina organizacija, pristojna za izvedbo tega tekmovanja.

Uradni začetek Pokala Uefa torej sega v sezono 1971/1972, prvega naslova pa so se veselili igralci angleškega Tottenhama, ki so v finalu premagali Wolverhampton.

**Nazaj na pota starega ugleda**

Tekmovanje je z nastankom Lige prvakov v 90. letih izgubilo ugled in zanimanje javnosti. Evropska nogometna zveza se je znašla pred težko preizkušnjo, saj je hotela oživiti nekoč ugledno tekmovanje. Prvi ukrep UEFE je bil ukinitev Pokala pokalnih zmagovalcev v sezoni 1999/2000. Zmagovalci državnih in ligaških tekmovanj so se po novem pridružili klubom v Pokalu Uefa. Še bolj pa se je Pokalu Uefa povečala kakovost in moč, ko se je UEFA odločila, da bodo v tem tekmovanju nastopili tudi poraženci tretjega kroga kvalifikacij Lige prvakov ter tretjeuvrščena moštva skupin prvega dela Lige prvakov. Za gledalce je nedvomno bolj zanimiv tudi finale, ki se igra od leta 1998 samo na enem - **nevtralnem igrišču**. Leta 2005 je postal zmagovalec pokala CSKA iz Moskve, ki je v finalu v Lizboni s 3:1 premagal Sporting iz Lizbone.

**Slovenski klubi in Pokal Uefa**

|  |
| --- |
|  |
| Maribor je najuspešnejši slovenski klub. Foto: EPA. |

Slovenski klubi v Pokalu Uefa nastopajo od leta 1992. Slovenijo je prvič v Pokalu Uefa zastopala Belvedur Izola, ki je bila skupno z 8:0 slabša od slovite Benfice. Že v naslednjem letu (v sezoni 1993/1994) se je Maribor Braniku uspelo prebiti v drugi krog tekmovanja, tam pa je bil na pragu presenečenja, saj se je žilavo upiral Borusii iz Dortmunda, ki je slavila skupno z 2:1. Uvrstitev Maribora v drugi krog iz sezone 1993/94 je še vedno največji uspeh slovenskih moštev.

**Zanimivosti**

Pokal, ki ga prejmejo zmagovalci, je v Milanu oblikoval Italijan *Bartoni*, visok pa je 66 centimetrov, širok 33 cm, globok pa 23 cm. Pokal je narejen iz srebra, v enoletno last pa ga prejme zmagovalno moštvo. V trajno last bi odšel pokal v vitrine kluba, ki bi trikrat zapored zmagal, ter klubu, ki bi petkrat skupno slavil v Pokalu Uefa. Doslej to ni uspelo še nobenemu moštvu.



Še najbližje pokalu so Liverpool, Inter in Juventus, ki delijo rekord po številu naslovov od uradnega začetka Pokala Uefe. Vsi trije klubi so trikratni zmagovalci. Dvakrat so se naslova veselili igralci Tottenhama, Reala iz Madrida, Parme, Borussie iz Mönchengladbacha, IFK Göteborga ter Feyenoorda.

**Vsi prvaki**



Nogometašem Tottenhama je

prvim pripadla čast, da so

dvignili pokal. Foto: EPA.

1972 - Tottenham   
1973 - Liverpool   
1974 - Feyenoord

1975 - Borussia (M)   
1976 - Liverpool   
1977 - Juventus   
1978 - PSV Eindhoven  
1979 - Borussia (M)   
1980 - Eintracht   
1981 - Ipswich   
1982 - IFK Göteborg   
1983 - Anderlecht   
1984 - Tottenham   
1985 - Real Madrid   
1986 - Real Madrid   
1987 - IFK Göteborg 1988 - Bayer (L) 1989 - Napoli

1990 - Juventus   
1991 - Inter Milano

1992 - Ajax   
1993 - Juventus

1994 - Inter Milano  
1995 - Parma   
1996 - Bayern   
1997 - Schalke   
1998 - Inter Milano  
1999 - Parma   
2000 - Galatasaray   
2001 - Liverpool   
2002 - Feyenoord   
2003 - Porto   
2004 - Valencia  
2005 - CSKA Moskva

2006 - Sevilla

***SVETOVNA PRVENSTVA***

Prvi veliki nogometni turnir je bil odigran na olimpijskih igrah leta 1924 v Parizu. Olimpijski prvaki so postali nogometaši iz Urugvaja, ki so v finalni tekmi pred 50.000 gledalci premagali Švicarje. Turnir je bil tako odmeven, da so v mednarodni nogometni zvezi FIFA uvideli pravi trenutek za oblikovanje samostojnega nogometnega prvenstva. Tako je leta 1928 prišla odločitev, da bo čez dve leti Urugvaj, kot olimpijski prvak, organiziral prvo svetovno nogometno prvenstvo. S tem je južnoameriška država hkrati obeležila svojo 100. obletnico samostojnosti.

V nogometni Evropi, ki se je sicer dušila v gospodarskih krizi, niso bili najbolj navdušeni nad odločitvijo o daljnem prvenstvu. Dolgotrajno potovanje v prekomorske kraje je pomenilo že pravi organizacijski podvig, ki je zahteval veliko časa. Na stari celini pa je bil klubski nogomet že tako razvit, da nekatera moštva enostavno niso dovolila svojim najboljšim

nogometašem tako dolge odsotnosti.

V Urugvaju se je zbralo trinajst moštev, ki so bila povabljena na prvenstvo. Iz Evrope so prišla le iz štirih držav, Belgije, Francije, Romunije in Kraljevine Jugoslavije. Vse tekme so bile odigrane na treh stadionih v glavnem mestu Montevideu, sama finalna tekma pa na znamenitem stadionu Centenario. Prvi svetovni prvaki so postali domačini, ki so pred 100.000

gledalci s 4:2 premagali Argentino.

Danes je seveda marsikaj, če ne skoraj vse, drugače. Nogomet je postal najbolj priljubljena športna igra na svetu. Na svetovno nogometno prvenstvo se lahko uvrsti 32 reprezentanc, ki

morajo pred tem odigrati dolgotrajne in zahtevne kvalifikacijske tekme, ki so bile uvedene leta 1950.

|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | **NAJBOLJ ZAŽELENA STVAR NA SVETU: FIFA WORLD CUP** |  |  | | |
| |  |  | | --- | --- | | |  | | --- | | Pokal je težak 5 kilogramov, visok je 36 centimetrov. Narejen je iz kombinacije 18-karatnega zlata in malahita (zelenega okrasnega kamna). Naredil ga je italijanski kipar **Silvio Gazzaniga**, njegovo delo so izbrali v konkurenci 53-ih kiparjev. Svojo umetnino je opisal približno takole: linije vznikajo iz podstavka, vzpenjajoč se v spiralah, stegujejo se, da bi objele svet. Iz te izjemne dinamične napetosti se dvigata figuri dveh vznemirljivih športnikov v trenutku zmage. Zasnovan je bil leta 1971, prvič pa je bil predstavljen na svetovnem prvenstvu v ZR Nemčiji leta 1974. Njegovo polno ime je **FIFA World Cup**. Izdelava pokala je stala 50.000 ameriških dolarjev, po ocenah cenilcev pa je sedaj vreden okrog **10 milijonov dolarjev**. Trajna lastnica pokala ostaja mednarodna nogometna organizacija FIFA. Zmagovalci svetovnih prvenstev v svojo državo odnesejo le repliko mogoče najslavnejšega med kipci.   Njegov predhodnik je bil **pokal Jules Rimet**. V trajno last so ga leta 1970 dobili Brazilci, ki jim je takrat že tretjič uspelo osvojiti svetovno prvenstvo. Žal pa sedaj v njegovih vitrinah stoji le njegova kopija. Pokal je bil namreč ukraden, vlit v zlato in prodan. Je bil pa pokal, imenovan po prvem predsedniku krovne svetovne nogometne organizacije in pobudniku tekmovanj za svetovno prvenstvo Francozu Julesu Rimetu, ukraden že pred svetovnim prvenstvom v Angliji (leta 1966). Takrat ga je kmalu po kraji v nekem goščavju našel psiček z imenom Pickles. Ta prvi pokal, mogoče najbolj zaželen predmet na svetu, je ustvaril kipar **Abel Lafleur**. Zlat kipec je tehtal 3,8 kilograma, bil pa je centimeter manjši od svojega naslednika, meril je 35 centimetrov. | | |

Seznam gostiteljev, štirih najboljših reprezentanc in rezultatov na vseh svetovnih prvenstvih do leta 2006

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Leto** | **Gostitelj** |  | **Finale** | | |  | **Tekma za tretje mesto** | | |
| **Zmagovalec** | **Rezultat** | **Drugo mesto** | **Tretje mesto** | **Rezultat** | **Četrto mesto** |
| [1930](http://sl.wikipedia.org/wiki/1930) | [Urugvaj](http://sl.wikipedia.org/wiki/Urugvaj) | **Urugvaj** | **4 - 2** | [Argentina](http://sl.wikipedia.org/wiki/Argentina) |  | **n/a**([**1**](http://sl.wikipedia.org/wiki/Svetovno_prvenstvo_v_nogometu#1#1)) |  |
| [1934](http://sl.wikipedia.org/wiki/1934) | [Italija](http://sl.wikipedia.org/wiki/Italija) | [**Italija**](http://sl.wikipedia.org/wiki/Italija) | **2 - 1** (po podaljških) | [Češkoslovaška](http://sl.wikipedia.org/wiki/%C4%8Ce%C5%A1koslova%C5%A1ka) | [Nemčija](http://sl.wikipedia.org/wiki/Nem%C4%8Dija) | **3 - 2** | [Avstrija](http://sl.wikipedia.org/wiki/Avstrija) |
| [1938](http://sl.wikipedia.org/wiki/1938) | [Francija](http://sl.wikipedia.org/wiki/Francija) | [**Italija**](http://sl.wikipedia.org/wiki/Italija) | **4 - 2** | [Madžarska](http://sl.wikipedia.org/wiki/Mad%C5%BEarska) | [Brazilija](http://sl.wikipedia.org/wiki/Brazilija) | **4 - 2** | [Švedska](http://sl.wikipedia.org/wiki/%C5%A0vedska) |
| [1942](http://sl.wikipedia.org/wiki/1942) | ---- | **Ni bilo prirejeno** | | | | | | |
| [1946](http://sl.wikipedia.org/wiki/1946) | ---- | **Ni bilo prirejeno** | | | | | | |
| [1950](http://sl.wikipedia.org/wiki/1950) | [Brazilija](http://sl.wikipedia.org/wiki/Brazilija) | [**Urugvaj**](http://sl.wikipedia.org/wiki/Urugvaj) | **n/a**([**2**](http://sl.wikipedia.org/wiki/Svetovno_prvenstvo_v_nogometu#2#2)) | [Brazilija](http://sl.wikipedia.org/wiki/Brazilija) |  | [Švedska](http://sl.wikipedia.org/wiki/%C5%A0vedska) | **n/a**([**2**](http://sl.wikipedia.org/wiki/Svetovno_prvenstvo_v_nogometu#2#2)) | [Španija](http://sl.wikipedia.org/wiki/%C5%A0panija) |
| [1954](http://sl.wikipedia.org/wiki/1954) | [Švica](http://sl.wikipedia.org/wiki/%C5%A0vica) | [**Zahodna Nemčija**](http://sl.wikipedia.org/wiki/Zahodna_Nem%C4%8Dija) | **3 - 2** | [Madžarska](http://sl.wikipedia.org/wiki/Mad%C5%BEarska) | [Avstrija](http://sl.wikipedia.org/wiki/Avstrija) | **3 - 1** | [Urugvaj](http://sl.wikipedia.org/wiki/Urugvaj) |
| [1958](http://sl.wikipedia.org/wiki/1958) | [Švedska](http://sl.wikipedia.org/wiki/%C5%A0vedska) | [**Brazilija**](http://sl.wikipedia.org/wiki/Brazilija) | **5 - 2** | [Švedska](http://sl.wikipedia.org/wiki/%C5%A0vedska) | [Francija](http://sl.wikipedia.org/wiki/Francija) | **6 - 3** | [Zahodna Nemčija](http://sl.wikipedia.org/wiki/Zahodna_Nem%C4%8Dija) |
| [1962](http://sl.wikipedia.org/wiki/1962) | [Čile](http://sl.wikipedia.org/wiki/%C4%8Cile) | [**Brazilija**](http://sl.wikipedia.org/wiki/Brazilija) | **3 - 1** | [Češkoslovaška](http://sl.wikipedia.org/wiki/%C4%8Ce%C5%A1koslova%C5%A1ka) | [Čile](http://sl.wikipedia.org/wiki/%C4%8Cile) | **1 - 0** | [Jugoslavija](http://sl.wikipedia.org/wiki/Jugoslavija) |
| [1966](http://sl.wikipedia.org/wiki/1966) | [Anglija](http://sl.wikipedia.org/wiki/Anglija) | [**Anglija**](http://sl.wikipedia.org/wiki/Anglija) | **4 - 2** (po podaljških) | [Zahodna Nemčija](http://sl.wikipedia.org/wiki/Zahodna_Nem%C4%8Dija) | [Portugalska](http://sl.wikipedia.org/wiki/Portugalska) | **2 - 1** | [Sovjetska zveza](http://sl.wikipedia.org/wiki/Sovjetska_zveza) |
| [1970](http://sl.wikipedia.org/wiki/1970) | [Mehika](http://sl.wikipedia.org/wiki/Mehika) | [**Brazilija**](http://sl.wikipedia.org/wiki/Brazilija) | **4 - 1** | [Italija](http://sl.wikipedia.org/wiki/Italija) | [Zahodna Nemčija](http://sl.wikipedia.org/wiki/Zahodna_Nem%C4%8Dija) | **1 - 0** | [Urugvaj](http://sl.wikipedia.org/wiki/Urugvaj) |
| [1974](http://sl.wikipedia.org/wiki/1974) | [Zahodna Nemčija](http://sl.wikipedia.org/wiki/Zahodna_Nem%C4%8Dija) | [**Zahodna Nemčija**](http://sl.wikipedia.org/wiki/Zahodna_Nem%C4%8Dija) | **2 - 1** | [Nizozemska](http://sl.wikipedia.org/wiki/Nizozemska) | [Poljska](http://sl.wikipedia.org/wiki/Poljska) | **2 - 1** | [Brazilija](http://sl.wikipedia.org/wiki/Brazilija) |
| [1978](http://sl.wikipedia.org/wiki/1978) | [Argentina](http://sl.wikipedia.org/wiki/Argentina) | [**Argentina**](http://sl.wikipedia.org/wiki/Argentina) | **3 - 1** (po podaljških) | [Nizozemska](http://sl.wikipedia.org/wiki/Nizozemska) | [Brazilija](http://sl.wikipedia.org/wiki/Brazilija) | **2 - 1** | [Italija](http://sl.wikipedia.org/wiki/Italija) |
| [1982](http://sl.wikipedia.org/wiki/1982) | [Španija](http://sl.wikipedia.org/wiki/%C5%A0panija) | [**Italija**](http://sl.wikipedia.org/wiki/Italija) | **3 - 1** | [Zahodna Nemčija](http://sl.wikipedia.org/wiki/Zahodna_Nem%C4%8Dija) | [Poljska](http://sl.wikipedia.org/wiki/Poljska) | **3 - 2** | [Francija](http://sl.wikipedia.org/wiki/Francija) |
| [1986](http://sl.wikipedia.org/wiki/1986) | [Mehika](http://sl.wikipedia.org/wiki/Mehika) | [**Argentina**](http://sl.wikipedia.org/wiki/Argentina) | **3 - 2** | [Zahodna Nemčija](http://sl.wikipedia.org/wiki/Zahodna_Nem%C4%8Dija) | [Francija](http://sl.wikipedia.org/wiki/Francija) | **4 - 2** (po podaljških) | [Belgija](http://sl.wikipedia.org/wiki/Belgija) |
| [1990](http://sl.wikipedia.org/wiki/1990) | [Italija](http://sl.wikipedia.org/wiki/Italija) | [**Zahodna Nemčija**](http://sl.wikipedia.org/wiki/Zahodna_Nem%C4%8Dija) | **1 - 0** | [Argentina](http://sl.wikipedia.org/wiki/Argentina) | [Italija](http://sl.wikipedia.org/wiki/Italija) | **2 - 1** | [Anglija](http://sl.wikipedia.org/wiki/Anglija) |
| [1994](http://sl.wikipedia.org/wiki/1994) | [ZDA](http://sl.wikipedia.org/wiki/ZDA) | [**Brazilija**](http://sl.wikipedia.org/wiki/Brazilija) | **0 - 0** (po podaljških) | [Italija](http://sl.wikipedia.org/wiki/Italija) | [Švedska](http://sl.wikipedia.org/wiki/%C5%A0vedska) | **4 - 0** | [Bolgarija](http://sl.wikipedia.org/wiki/Bolgarija) |
| **3 - 2** (po kazenskih strelih) | | |
| [1998](http://sl.wikipedia.org/wiki/1998) | [Francija](http://sl.wikipedia.org/wiki/Francija) | [**Francija**](http://sl.wikipedia.org/wiki/Francija) | **3 - 0** | [Brazilija](http://sl.wikipedia.org/wiki/Brazilija) | [Hrvaška](http://sl.wikipedia.org/wiki/Hrva%C5%A1ka) | **2 - 1** | [Nizozemska](http://sl.wikipedia.org/wiki/Nizozemska) |
| [2002](http://sl.wikipedia.org/wiki/2002) | [Južna Koreja](http://sl.wikipedia.org/wiki/Ju%C5%BEna_Koreja) & [Japonska](http://sl.wikipedia.org/wiki/Japonska) | [**Brazilija**](http://sl.wikipedia.org/wiki/Brazilija) | **2 - 0** | [Nemčija](http://sl.wikipedia.org/wiki/Nem%C4%8Dija) | [Turčija](http://sl.wikipedia.org/wiki/Tur%C4%8Dija) | **3 - 2** | [Južna Koreja](http://sl.wikipedia.org/wiki/Ju%C5%BEna_Koreja) |
| [2006](http://sl.wikipedia.org/wiki/2006) | [Nemčija](http://sl.wikipedia.org/wiki/Nem%C4%8Dija) |  |  |  |  |  |  |
| [2010](http://sl.wikipedia.org/wiki/2010) | [Južna Afrika](http://sl.wikipedia.org/wiki/Ju%C5%BEna_Afrika) |  |  |  |  |  |  |
| [2014](http://sl.wikipedia.org/w/index.php?title=2014&action=edit) | [Južna Amerika](http://sl.wikipedia.org/wiki/Ju%C5%BEna_Amerika) |  |  |  |  |  |  |

**1** Leta 1930 ni bilo uradne tekme za tretje mesto. V polfinalih sta izgubili [ZDA](http://sl.wikipedia.org/wiki/ZDA) in [Jugoslavija](http://sl.wikipedia.org/wiki/Jugoslavija).

**2** Leta 1950 ni bilo uradne tekme za prvo mesto. Zmagovalec je bil določen z zaključnim

turnirjem štirih reprezentanc.

Rezultati:

1. Urugvaj
2. Brazilija
3. Švedska
4. Španija

Skupni seštevek osvojenih naslovov svetovnih prvakov

[Južnoameriške države](http://sl.wikipedia.org/wiki/Ju%C5%BEna_Amerika) imajo devet naslovov, [evropske](http://sl.wikipedia.org/wiki/Evropa) pa osem.

[Brazilija](http://sl.wikipedia.org/wiki/Brazilija) - [1958](http://sl.wikipedia.org/wiki/1958), [1962](http://sl.wikipedia.org/wiki/1962), [1970](http://sl.wikipedia.org/wiki/1970), [1994](http://sl.wikipedia.org/wiki/1994), [2002](http://sl.wikipedia.org/wiki/2002) (**5 naslovov**)



[Nemčija](http://sl.wikipedia.org/wiki/Nem%C4%8Dija) - [1954](http://sl.wikipedia.org/wiki/1954), [1974](http://sl.wikipedia.org/wiki/1974), [1990](http://sl.wikipedia.org/wiki/1990) (**3 naslovi**)



[Italija](http://sl.wikipedia.org/wiki/Italija) - [1934](http://sl.wikipedia.org/wiki/1934), [1938](http://sl.wikipedia.org/wiki/1938), [1982](http://sl.wikipedia.org/wiki/1982) (**3 naslovi**)



[Argentina](http://sl.wikipedia.org/wiki/Argentina) - [1978](http://sl.wikipedia.org/wiki/1978), [1986](http://sl.wikipedia.org/wiki/1986) (**2 naslova**)



[Urugvaj](http://sl.wikipedia.org/wiki/Urugvaj) - [1930](http://sl.wikipedia.org/wiki/1930), [1950](http://sl.wikipedia.org/wiki/1950) (**2 naslova**)



[Anglija](http://sl.wikipedia.org/wiki/Anglija)- [1966](http://sl.wikipedia.org/wiki/1966) (**1 naslov**)



[Francija](http://sl.wikipedia.org/wiki/Francija) - [1998](http://sl.wikipedia.org/wiki/1998) (**1 naslov**)



***ZANIMIVOSTI***

Ekipni rekordi na svetovnih prvenstvih

* Leta 1982 na svetovnem prvenstvu v Španiji je bila dosežena največja razlika med zadetimi goli dveh reprezentanc - Madžarska je premagala El Salvador z neverjetnimi 10:1.
* Leta 1954 na istem svetovnem prvenstvu je bil postavljen tudi rekord za največ zadetih golov na eni tekmi - rezultat na tekmi Avstrija proti Švici je bil kar 7:5, skupno 12.
* Madžarska je zadela največ golov na enem svetovnem prvenstvu, leta 1954 na svetovnem prvenstvu v Švici jih je namreč zabila kar 27. Madžarska je tudi edina reprezentanca, ki je na svetovnih prvenstvih zadela 10 ali več golov.

Posamezni rekordi na svetovnih prvenstvih

* Galindo iz Peruju je bil prvi igralec v zgodovini svetovnih prvenstev, ki je dobil rdeči karton in bil izključen iz igre. To se je zgodilo na prvem svetovnem prvenstvu na sploh leta 1930 v Urugvaju.
* Gerard Muller je zadel največ golov v zgodovini svetovnih prvenstev ~ zabil jih je kar 14.
* Guillermo Stabile iz Argentine je prvi igralec, ki mu je uspel "hat trick" ~ te tri gole je zabil na svetovnem prvenstvu leta 1930 v Urugvaju.
* Salenko iz Rusije je zadel največ golov na eni sami tekmi ~ na svetovnem prvenstvu leta 1994 v ZDA je petkrat zatresel mrežo nasprotnika.
* Hakan Sukur iz Turčije je zadel najhitrejši gol ~ na svetovnem prvenstvu leta 2002 na Japonskem in Južni Koreji je za to potreboval samo 11 sekund.
* Lothar Matthaus iz Zahodne Nemčije je nastopal na največ tekmah na svetovnih prvenstvih ~ odigral je kar 25 tekem.
* Norman Whiteside iz Severne Irske je najmlajši igralec, ki je kdajkoli igral na svetovnih prvenstvih ~ na svetovnem prvenstvu leta 1982 v Španiji je bil star 17 let.
* Pele je prav tako pri 17 letih igral na svetovnem prvenstvu ~ na svetovnem prvenstvu leta 1958 na Švedskem je bil tudi najmlajši igralec, ki je s svojo ekipo osvojil naslov svetovnega prvaka.
* Roger Milla pa je najstarejši igralec, ki je kdajkoli igral na svetovnem prvenstvu ~ na svetovnem prvenstvu leta 1994 v ZDA je bil star celih 42 let in 39 dni in proti Rusiji celo zabil en gol.

***INTERNETNI VIRI***

1. <http://jean.desphieux.free.fr/pele.gif>
2. <http://lp.fmf.uni-lj.si/cgi-bin/viewcvs.cgi/enajstmetrovka/?only_with_tag=HEAD>
3. <http://rozhodci.info/images/profil/24.gif>
4. <http://sl.wikipedia.org/wiki/Nogomet>
5. <http://sl.wikipedia.org/wiki/Svetovno_prvenstvo_v_nogometu>
6. <http://www.banka-koper.si/ritem_mladih/tema_meseca/zacetki_nogometa.htm>
7. <http://www.fifa.com/en/history/history/0,1283,1,00.html>
8. <http://www.fussballdaten.de/bilder/artikel/2002/uc_pokal.jpg>
9. <http://www.rtvslo.si/nogomet2002/news.php?op=read&id=44>
10. <http://www.rtvslo.si/sport/modload.php?&c_mod=rnews&op=story&func=read&c_id=35>
11. <http://www.soccerhall.org/history/World_Cup_History.htm>

1. <http://www.unicef.hr/dogadjanja/200511/nogomet.jpg>

Pri zadnjem preverjanju virov 2.5.2006 v torek so bili vsi viri takšni kot prvi dan pisanja projektne naloge - februarja istega leta.